රබර් දර ලොරියක් සඳහා අධික මුදලක් ගෙවීමට සිදුවී ඇති අතර කැලෑ දර සොයා ගැනීමද ගැටලුවක්ව පවතී.මේ කර්මාන්තයේ නියැලීමට පුහුණු ශ්‍රමිකයන් නෙමැතිකම හා තරුණ ශ්‍රමිකයන් ගඩොල් කර්මාන්තයට යොමු නොවීම මේ කර්මාන්තය කඩා වැටීමට හේතුවකි.ශ්‍රමය සඳහා අධික වැටුප් ගෙවීමට සිදුවන බැවින් තමන්ට ලැබෙන ලාබය අඩුවන බවද ඔවුහු වැඩිදුරටත් පෙන්වා දෙති.එක දිගට අධික වර්ෂාව පැවතීම හා ගංවතුර වැනි ස්වභාවික විපත්වලට මුහුණ දීමට සිදුවීමෙන් තම කර්මාන්තයට මුළුමනින්ම අලාභහානි සිදුවන බවත් නැවත කර්මාන්තය මුලසිටම ආරම්භ කිරීමට සිදුවන බවත් ඔවුහු පවසති.මෙවැනි ස්වභාවික විපතකදී ගඩොල් කර්මාන්තය නැවත ආරම්භ කිරීමට ණය මුදක් හෝ වන්දි මුදලක් ලබා දෙන ලෙසට ඔවුහු රජයෙන් ඉල්ලා සිටිති.ගඩොල් කර්මාන්තයේ නියලී සිටින එච්.ඒ. නිශාන්ත මහතා අදහස් දක්වමින්ඉස්සර වගේ වැඩ කරන්න අමාරුයි.